 **KONFEDERÁCIA ODBOROVÝCH ZVÄZOV SLOVENSKEJ REPUBLIKY**

Materiál na rokovanie

HSR dňa 11. 2. 2013

/k bodu č. 7/

**S T A N O V I S K O**

**k Návrhu zákona, ktorým sa mení a dopĺňa zákon č. 215/2006 Z. z. o odškodňovaní osôb poškodených násilnými trestnými činmi v znení zákona č. 79/2008 Z. z. a ktorým sa menia a dopĺňajú niektoré zákony**

Predložený Návrh zákona, ktorým sa mení a dopĺňa zákon č. 215/2006 Z. z. o odškodňovaní osôb poškodených násilnými trestnými činmi v znení zákona č. 79/2008 Z. z. a ktorým sa menia a dopĺňajú niektoré zákony precizuje právnu úpravu týkajúcu sa odškodňovania osôb poškodených násilnými trestnými činmi, a to nielen z právno-teoretického hľadiska, ale aj v súlade s požiadavkami aplikačnej praxe v oblasti mimosúdnych rehabilitácií, pri zmiernení niektorých krívd osobám deportovaným do nacistických koncentračných táborov a zajateckých táborov. Novelizuje sa ustanovenie upravujúce výpočet odškodnenia, stanovenie jednotných lehôt a ďalšie ustanovenia. Za účelom odškodnenia poškodených osôb je potrebné v určitých časových úsekoch postupne emitovať dlhopisy s čím súvisia náklady, ktoré bolo tiež potrebné upraviť.

**Závery a odporúčania**

**KOZ SR nemá k predloženému Návrhu zákona, ktorým sa mení a dopĺňa zákon č. 215/2006 Z. z. o odškodňovaní osôb poškodených násilnými trestnými činmi v znení zákona č. 79/2008 Z. z. a ktorým sa menia a dopĺňajú niektoré zákony pripomienky a odporúča ho na ďalšie legislatívne konanie.**